ຊີໄອເອ ​ເຕືອນ​ເຖິງ​ ໄພອັນຕະລາຍ ຈາກ​ການ​ຮົ່ວ​ໄຫຼ ​ຂໍ້​ມູນ ທີ່ອົງການ WikiLeaks ນຳ​ອອກ​ເຜີຍ​ແຜ່
ທ່ານ Spicer ກ່າວ​ວ່າ ນີ້​ແມ່ນການ​ເປີດ​ເຜີຍ​ ​ທີ່​ບ່ອນ​ທຳລາຍ ​ຄວາມ​ປອດ​ໄພ​ ຂອງ​ພວກ​ເຮົາ ປະ​ເທດ​ຊາດ​ຂອງ​ ພວກ​ເຮົາ ​ແລະ​ຄວາມ​ຢູ່​ດີ​ກິນ​ດີ ຂອງ​ພວກ​ເຮົາ​.
ອົງການສືບລັບທີ່ສຳຄັນສຸດຂອງສະຫະລັດ ແມ່ນຈະເປີດເຜີຍໃຫ້ປະຊາຊົນຮູ້ ໃນຄວາມ ເປັນຫ່ວງ ກ່ຽວກັບບັນດາເອກກະສານ ທີ່ນຳອອກເຜີຍແຜ່ ໂດຍອົງການ WikiLeaks ໂດຍເຕືອນໃຫ້ຊາວອາເມຣິກັນທັງຫຼາຍ ຄວນທີ່ຈະເປັນຫ່ວງກັງວົນ ກ່ຽວກັບຜົນກະທົບ ທີ່ອາດມີຂຶ້ນ ໂຄສົກຂອງອົງການສືບລັບຊີໄອເອຂອງສະຫະລັດ ໄດ້ປະຕິເສດບໍ່ໃຫ້ຄວາມເຫັນໃດໆ ໃນວັນພຸດວານນີ້ ກ່ຽວກັບເອກກະສານ 8 ພັນ 771 ໜ້າ ແຕ່ກໍໂຕ້ແຍ້ງວ່າ ບໍ່ມີຄວາມສົງ ໄສຫຍັງຫຼາຍ ເຖິງຈຸດປະສົງຂອງອົງການ WikiLeaks ນັ້ນແມ່ນຄຳເວົ້າໂຄສົກຂອງ ອົງການສືບລັບ CIA ທ່ານ Jonathan Liu ທີ່ໄດ້ກ່າວຢູ່ໃນຖະ ແຫຼງການສະບັບນຶ່ງ ໂຄສົກທຳນຽບຂາວ ທ່ານ Sean Spicer ຍັງໄດ້ສະແດງຄວາມຕົກໃຈໃນວັນພຸດວານນີ້ ໂດຍໄດ້ບອກກັບພວກນັກຂ່າວວ່າ ນັ້ນຄືຄຳເວົ້າຂອງທ່ານ Spicer ທີ່ໄດ້ກ່າວກັບພວກນັກຂ່າວ ແລະທ່ານກ່າວເພີ່ມຕື່ມວ່າ ປະທານາທິບໍດີ Donald Trump ແມ່ນ ດັ່ງດຽວກັນກັບອົງການສືບລັບ CIA ທ່ານ Spicer ກໍປະຕິເສດທີ່ຈະຢືນຢັນວ່າ ເອກກະສານ ຂອງກຸ່ມ WikiLeaks ເປັນຂອງຈິງຫຼືບໍ່ ແຕ່ພວກນັກຊ່ຽວຊານດ້ານ ຄວາມປອດໄພທາງcyber ແລະອະດີດເຈົ້າໜ້າທີ່ສືບລັບທີ່ໄດ້ກວດກາເບິ່ງເອກກະສານ ພວກນີ້ແລ້ວ ບອກກັບ VOA ວ່າ ເບິ່ງຄືວ່າມັນເປັນຂອງຈິງ ອົງການ WikiLeaks ກ່າວວ່າ ຕົນໄດ້ເອກກະສານພວກນີ້ ຈາກອະດີດນັກເຈາະຂໍ້ມູນ ຂອງລັດຖະບານສະຫະລັດ ແລະເຈົ້າໜ້າທີ່ສືບລັບທ່ານນຶ່ງໄດ້ກ່າວຕໍ່ VOA ໂດຍຂໍ ສະຫງວນຊື່ວ່າ ເບິ່ງຄືວ່າ ພະນັກງານສັນຍາຈ້າງຂອງອົງການ CIA ອາດແມ່ນແຫຼ່ງທີ່ມາ ຂອງຂໍ້ມູນພວກນີ້